Θεσσαλονίκη, 09/05/2025

**Η Lidl Ελλάς επαναλειτουργεί το πλήρως ανακαινισμένο κατάστημά της στη Χερσόνησο Κρήτης**

**Ένα σύγχρονο και λειτουργικό κατάστημα, με αναβαθμισμένες υποδομές και βιώσιμες λύσεις, είναι πλέον στη διάθεση των κατοίκων και επισκεπτών της περιοχής.**

Η **Lidl Ελλάς**, στο πλαίσιο του στρατηγικού της σχεδίου για τον εκσυγχρονισμό του δικτύου της, εγκαινίασε τη **Δευτέρα 5 Μαΐου 2025** το πλήρως ανακατασκευασμένο κατάστημά της στη **Χερσόνησο Κρήτης**, επί της Παλαιάς Εθνικής Οδού Ηρακλείου – Αγίου Νικολάου. Η συνολική επένδυση, που αναμένεται να ξεπεράσει τα **5,9 εκατομμύρια ευρώ**, επιβεβαιώνει τη διαρκή δέσμευση της εταιρείας για την αναβάθμιση της αγοραστικής εμπειρίας.

Το νέο κατάστημα εκτείνεται πλέον σε **1.269 τ.μ.** και προσφέρει έναν συνδυασμό άνεσης, καινοτομίας και λειτουργικότητας. Μεταξύ των σημαντικότερων βελτιώσεων περιλαμβάνονται:

* Ανανεωμένος και αισθητικά αναβαθμισμένος χώρος πώλησης
* Νέα, εμπλουτισμένα σημεία παρουσίασης προϊόντων
* Σύγχρονος χώρος Bake Off
* Ανακαίνιση βοηθητικών και υποστηρικτικών χώρων
* Χώρος ανακύκλωσης και νέο στέγαστρο για τα καρότσια

Το κατάστημα διαθέτει συνολικά **12 ταμεία** (5 παραδοσιακά και 7 Self Check-Out), καθώς και **106 θέσεις στάθμευσης**, εξασφαλίζοντας άνετη και ασφαλή πρόσβαση για όλους τους πελάτες.

Στον δρόμο για ένα καλύτερο αύριο, η **Lidl Ελλάς** έχει ήδη εγκαταστήσει **6 σημεία φόρτισης ηλεκτρικών οχημάτων**, ενώ έχει προγραμματίσει την τοποθέτηση **φωτοβολταϊκού συστήματος στη μεταλλική στέγη του καταστήματος εντός του 2025**. Μέσα από αυτές τις πρωτοβουλίες, η εταιρεία ενισχύει την κατεύθυνσή της προς μια πιο βιώσιμη και «πράσινη» λειτουργία.

Με την ανακαίνιση του καταστήματος στη Χερσόνησο, η **Lidl Ελλάς** επενδύει σε σύγχρονες και φιλικές προς το περιβάλλον υποδομές, αναβαθμίζοντας την καθημερινότητα τόσο των καταναλωτών όσο και των εργαζομένων της.

**Επισκεφθείτε τη Lidl Ελλάς και στα:**

[**corporate.lidl.gr**](https://corporate.lidl-hellas.gr/)

[**linkedin.com/company/lidl-hellas**](http://www.linkedin.com/company/lidl-hellas)

[**facebook.com/lidlgr**](http://www.facebook.com/lidlgr/)

[**instagram.com/lidl\_hellas**](https://www.instagram.com/lidl_hellas/)

**youtube.com/lidlhellas**

**[tiktok.com/@lidlhellas](https://www.tiktok.com/@lidlhellas?lang=en)**